Diari Oficial de la Generalitat Valenciana


Sumari del DOGV 1277, del 03-04-1990 (1990/817066)

RESOLUCIÓ del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual del Pla General d'Elx per a la qualificació d'espais esportius.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1277

Data del DOGV
:   03-04-1990

Secció del DOGV
:   ALTRES DISPOSICIONS

Número del document
:   1990/817066


Data del document
:   19-02-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual del Pla General d'Elx per a la qualificació d'espais esportius.  
Vist el Projecte de modificació puntual del Pla General d'Elx per a la qualificació d'espais esportius.  
Vist que el 21 de novembre de 1989 es va presentar el projecte de modificació puntual del Pla General d'Elx per a la qualificació d?espais esportius a fi que s'aprovàs definitivament.  
Vist que la Comissió Informativa d'Urbanisme va fer un dictamen favorable sobre la modificació puntual del Pla General d'Elx el dia 27 de juliol de 1988.  
Vist que el Ple de la Corporació va aprovar inicialment el projecte en la sessió celebrada el 30 d'agost de 1988 i va acordar, a més, sotmetre'l a informació pública, per un termini d'un mes, i el va publicar en el Butlletí Oficial de la Província, Butlletí Oficial de l?Estat i un periòdic de difusió provincial, d'acord amb l'article 128.2 del Reglament de Planejament.  
Vist que en el mateix acord s?expressaven les àrees afectats tal i com determina l'article 120.2 del Reglament de Planejament.  
Vist que el dia 19 de novembre de 1988 es va publicar en el periòdic Información d'Alacant, l'acord pel qual s'aprovava inicialment el projecte. El dia 22 de novembre de 1988 es va publicar en el Butlletí Oficial de la Província d'Alacant i el dia 25 d'abril de 1989 en el Butlletí Oficial de l?Estat.  
Vist que transcorregut el termini estipulat d'informació pública, no s'hi ha presentat cap al·legació.  
Vist que el Ple de la Corporació va aprovar provisionalment el projecte el dia 5 de juny de 1989.  
Vist que l?Ajuntament d'Elx, el dia 29 de juny de 1989, va sol·licitar de la Diputació Provincial un informe, tal com estableix l'article 131.1 del Reglament de Planejament, i que la Diputació va fer un informe favorable el dia 28 de juliol de 1989.  
Vist que l?Ajuntament d?Elx el dia 28 d?agost de 1989 va sol·licitar, també, un informe a la Comissió Territorial d?Urbanisme d'Alacant, la qual el va resoldre favorablement en la sessió celebrada el 25 d'octubre de 1989.  
Vist que la modificació que s'hi pretén deriva que les instal·lacions esportives que hi ha avui dia a Elx manquen de pistes d'atletisme on es puguen realitzar competicions de certa entitat; ja que únicament hi ha una pista a la Ciutat Esportiva d'Altabix, en un estat deficient de conservació, per la qual cosa no es pot ubicar dins de l'esmentat recinte una pista de 400 metres.  
Vist que no hi ha en sòl urbà terrenys en els quals es puga exercir aquesta activitat perquè a les zones no ocupades per cap tipus d'edificació hi ha palmerars. Es, per tant, òbviament incompatible una politica de protecció d'una activitat, el primer registre de la qual seria la desaparició dels palmerars; per tot açò no hi ha en sòl urbanitzable, terrenys que resulten aptes, per les dimensions o per l'emplaçament que tinguen per a la ubicació de les instal·lacions esportives.  
Atés que la modificació que s'hi pretén no té incidència en l'estructura general i orgànica del territori i no hi altera els objectius bàsics establerts.  
Atés que els terrenys elegits estan a prop de la Ciutat Esportiva d'Altabix i a les instal·lacions de Kelme, cosa que permet disposar de tot tipus d'instal·lacions complementàries i d'entrenament tant públiques com privades, que poden formar un conjunt complet d'instal·lacions esportives.  
Atés que la prolongació que es preveu per a la via en projecte i la prolongació d'un ramal de l'avinguda del ferrocarril permeten integrar la menor dotació amb el sistema viari simplement per prolongació dels prevists.  
Atés, que no és necessari traçar esquemes nous d'infrastructures de servei perquè siga possible la connexió amb el traçats que discorren per l'avinguda del Ferrocarril.  
Atés que hi ha terrenys suficients, part dels quals es destina a sistema viari per a la ubicació d'aparcaments en quantitat suficient.  
Atés que l?extensió dels terrenys que s'hi utilitzaran, 888.240 m2 (dels quals 19.600 m2 es destinen a sistema viari), és proporcional a la totalitat del sòl urbà i urbanitzable.  
Atés que no hi ha cap instal·lació d'iniciativa privada apta per a la pràctica de l'atletisme, i que el mateix Ajuntament és qui promou totalment el projecte.  
Atés que no hi ha augment del volum edificable i per tant no és aplicable l'article 49.2 pel que fa a l'augment d'espais lliures.  
Atés que queda justificat segons les dimensions i el nivell de població de la ciutat, i també per les entitats esportives que hi són, la conveniència de facilitar la pràctica de l'esport, i la necessitat de preveure una instal·lació d'aquest tipus.  
Atés que s'hi ha donat compliment al que es preveu en els articles 40.1.b, 41.1 i 2 de la Llei de Règim del Sòl i Ordenació Urbana i article 115, 116, 125, 126, 127, 128, 130 i 131 del Reglament de Planejament quant a la tramitació de la modificació del Pla General amb vista a les aprovacions inicial i provisional, informació pública i estudi d'al·legacions.  
Vist els preceptes legals citats, la Llei del Sòl, la Llei de Procediment Administratiu i altres disposicions legals d'aplicació general, en virtut de les facultats que em confereixen l'article 35.1.C) de la Llei del Règim del Sòl i Ordenació Urbana, l'article 31.9 de l?Estatut d?autonomia de la Comunitat Valenciana i l'article 3r. del decret del Consell de 16 de març de 1987 pel qual es regulen els òrgans Urbanístics de la Generalitat Valenciana, resolc:  
Aprovar definitivament el projecte de modificació puntual del Pla General d'Elx per a qualificació d'espais esportius.  
Contra aquesta resolució, que no esgota la via administrativa, es pot interposar Recurs de Reposició, previ al Contenciós Administratiu, davant la Sala Contenciosa Administrativa del Tribunal Superior de Justícia de la Comunitat Valenciana, davant aquest Conseller en el termini d'un mes, comptat a partir de l'endemà de la notificació d'aquesta. Aquest últim recurs s'haurà d'interposar en el termini de dos mesos des de la publicació de la resolució del Recurs de Reposició, si aquesta fos expressa, o en el termini d'un any des de la data d'interposició de l'esmentat Recurs de Reposició, si no fos objecte de resolució; tot això sense perjudici de la interposició de qualsevol altre recurs que s'estime procedent.  
València, 19 de febrer de 1990. - El Conseller d'Obres Públiques, Urbanisme i Transports: Eugeni Burriel de Orueta.